Comunicat oficial de la delegació d'Aigües sobre la 'Operación flotador’
15 de gener 2019

![](/media/ofbdx0sf/67_c_roser-maestro_web.jpg)  
  

En relació a les últimes notícies sorgides sobre les suposades investigacions i detencions arran de la 'Operación Flotador’, la delegació d'Aigües de l'Ajuntament de Sagunt ha volgut mostrar el seu posicionament sobre este assumpte.

  

La delegada d'Aigües, Roser Maestro, ha declarat que “**es tracta, suposadament, d'una investigació sobre una sèrie de delictes de naturalesa econòmica que afecten greument la imatge de tota gestió pública, creant una espècie de paraigua que sembla generalitzar-se entre la població**”.

  

“**Volem manifestar el nostre més absolut rebuig a estes menyspreables conductes que, en cas de provar-se certes per part de l'àmbit judicial, suposaran la nostra aposta més ferma per personar-nos en el procés, i per descomptat, per oficiar un expedient d'interpretació dels Plecs de l'Adjudicació de l'Aigua fins a les últimes conseqüències**”, manifesta Maestro, que afirma que la delegació d'Aigües col·laborarà amb la investigació policial i judicial, “**apostant per depurar absolutament i sense fissures totes les responsabilitats que es vegen implicades**”.

  

“**Cal recordar que des del primer moment hem mantingut una postura taxativa i fiscalitzadora amb Aigües de Sagunt per part nostra i que es traslladarà a la Comissió especial de l'Aigua per al seu debat i presa de decisions, encara que des de la delegació apostarem per prendre tantes mesures com siguen necessàries per a esclarir l'assumpte**”, ha finalitzat la regidora.

​​​

*   [](http://www.facebook.com/sharer.php?u=https://aytosagunto.es/va/actualitat/comunicat-oficial-de-la-delegacio-d-aigues-sobre-la-operacion-flotador/ "Facebook")
*   [](http://twitter.com/share?url=https://aytosagunto.es/va/actualitat/comunicat-oficial-de-la-delegacio-d-aigues-sobre-la-operacion-flotador/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/comunicat-oficial-de-la-delegacio-d-aigues-sobre-la-operacion-flotador/ "Linked In")
*   [](mailto:?body=https://aytosagunto.es/va/actualitat/comunicat-oficial-de-la-delegacio-d-aigues-sobre-la-operacion-flotador/)